नेपाली वास्तुकला र ग्रामीण समाजबारे जान्न खोज्ने जो-कोहीका लागि पनि यो पुस्तक अति उपयोगी छ । देश चिन्तन गरेर अरुलाई पनि देखाउन, चिनाउन, बुझाउन सक्ने लेखकको शक्तिबाट म मोहित भएको छु र लेखककै शैलीमा भन्न चाहन्छु, “देशदृष्टिमार्फत देशलाई आफूले देखेर, बुझेर, चिनेर र लेखेर सम्पूर्ण नेपालीहरुलाई पनि देखाई, बुझाई, चिनाई आफ्नोपनको संरक्षण र सम्बर्द्धन गर्न चेतना जगाउने 'देशदृष्टि' पुस्तकका लेखक मिलन बगालेज्यूको जय होस् ।”
